অপরদিকে বঙ্গমাতা বেগম ফজিলাতুন্নেসা মুজিব গোল্ডকাপ প্রাথমিক বিদ্যালয় ফুটবল টুর্নামেন্টে (মেয়ে) উপজেলার ধুপটিয়া পাকুটিয়া সরকারী প্রাথমিক বিদ্যালয় ও টেংরীপাড়া সরকারী প্রাথমিক বিদ্যালয় প্রতিদ্বন্দ্বিতা করেন। উক্ত চুড়ান্ত ফুটবল টুর্নামেন্টে ধুপটিয়া পাকুটিয়া সরকারী প্রাথমিক বিদ্যালয় ১-০ গোলে টেংরীপাড়া সরকারী প্রাথমিক বিদ্যালয়কে পরাজিত করে চ্যাম্পিয়ন হয়। উপজেলা প্রাথমিক শিক্ষা কর্মকর্তা জ্যোতিন্দ্র মোহন মন্ডলের সভাপতিত্বে উপজেলা নির্বাহী অফিসার আসমা শাহীন বিজয়ীদের মাঝে পুরস্কার তুলে দেন। এ সময় সহকারী শিক্ষা কর্মকর্তা ফরহাদ হোসেন, ডিএম ফুয়াদ, শিপ্রা সরকার, ইউআরসির সহকারী প্রশিক্ষক শাহআলম, উপজেলা প্রাথমিক শিক্ষক কল্যাণ সমিতির সভাপতি এহসানুল কবীর মুকুল, সাধারণ সম্পাদক হারুন অর রশিদসহ বিভিন্ন বিদ্যালয়ের শিক্ষক শিক্ষার্থীবৃন্দ উপস্থিত ছিলেন।